ব্যাকলেস শেরওয়ানি গাউনে জয়া আহসান

কলকাতা: নতুন ফ্যাশন আর গ্ল্যামারের মাধ্যমে ভক্ত-অনুরাগীদের মাঝে ধরা দিলেন অভিনেত্রী। একবারেই ভিন্ন আউটফিটে ধরা দিলেন অভিনেত্রী জয়া আহসান (Jaya Ahsan)। কালো পোশাক, কাজলকালো চোখে ‘মৃগনয়নী’ জয়া (Jaya Ahsan Sherwani Gown)। কখনও কমলা রঙের গাউনে, কখনও নীল শাড়িতে, আবার কখনও সকালের শারীরিক ব্যায়াম বা ইয়াগার দৃশ্যে ধরা দেন নেট দুনিয়ায়। দুই বাংলার তুমুল জনপ্রিয় এই অভিনেত্রীকে নিয়ে ‘ভক্তদের’ আগ্রহের শেষ নেই। নেটিজেনরাও যেন তার সোশ্যাল মিডিয়ায় ফ্যাশন সেন্স ও গ্ল্যামার দেখার অপেক্ষায় থাকেন। সম্প্রতি ব্ল্যাক বোল্ড লুকে আবারও নজর কেড়েছেন নায়িকা।

এবার পোশাকের কাটে আর শরীরী হিল্লোলেই উন্মাদনার পারদ চড়ালেন জয়া। ব্যাকলেস শেরওয়ানি গাউনে চল্লিশ পেরিয়েও যেন ষোড়শী তিনি। শেরওয়ানি স্টাইলের এই গাউনের বিশেষ আকর্ষণ ব্যাকসাইডের কারুকাজ। কলার দেওয়া শেরওয়ানির পিঠ থেকে কোমর পর্যন্ত উন্মুক্ত। হাইনেক ডিজাইনের সঙ্গে নজর কাড়ছে অ্যান্টিক জরির জমকালো এমব্রয়েডারি। আসল চমক ব্যাকলেস লুকে বডি জুয়েলারির আমেজে পার্লের লহর। দু’ পাশে ঝুলিয়ে দেওয়া রাশি রাশি মুক্তোর ছড়া যেন জয়ার রূপে অতিরিক্ত ‘ছটা’ যোগ করেছে। যেখান থেকে উঁকি দিচ্ছে জয়ার উন্মুক্ত পিঠ। আর পোশাকের আবেদন যেন চুঁইয়ে চুঁইয়ে পড়ছে!

আরও পড়ুন: হিন্দিতে লেখা নিকের নাম, মার্কিন মুলুকে করবা চৌথ প্রিয়াঙ্কার

অন্য খবর দেখুন