ফিল্মফেয়ারে গ্ল্যামারাস লুকে জয়া

কলকাতা: ফিল্মফেয়ার অ্যান্ড স্টাইল অ্যাওয়ার্ডস ২০২৫’ (Filmfare Glamour Style-awards West Bengal 2025) এর অনুষ্ঠান আয়োজিত হয়েছিল কলকাতার এক পাঁচতারা হোটেলে। চলতি বছরে ট্রাডিশনাল কুইন অফ দ্য ইয়ারের শিরোপা জিতে নিয়েছেন জয়া আহসান (Jaya Ahsan)। অ্যাওয়ার্ডস শোতে আলাদা করে নজর কাড়লেন জয়া।

ফিল্মফেয়ারের তারকা খচিত অনুষ্ঠানে অভিনেত্রী-অভিনেতারা ফ্যাশন স্টাইল এবং গ্ল্যামারের জন্য হয়েছেন সম্মানিত। অভিনেত্রী জয়া আহসান ‘ট্র্যাডিশনাল কুইন অব দ্য ইয়ার’ পুরস্কার পেয়েছেন। ফিল্মফেয়ারের মঞ্চে গ্ল্যামারাস লুকে নজর কাড়লেন জয়া। সাবেকি পোশাকের পাশাপাশি তিনি যে পশ্চিমি পোশাকেও সমান স্বচ্ছন্দ্য তা তিনি প্রমাণ করলেন।

আরও পড়ুন: মনামীর বার্বি লুক, জল ভর্তি কাচের অ্যাকোরিয়াম হ্যান্ডব্যাগে মাছ

তিনি সানায়া কোচরের ডিজাইন করা লেমন ইয়েলো রঙের নুডুল স্ট্র্যাপ লং গাউনে গ্ল্যামারাস লুকে মঞ্চ মাতালেন। সঙ্গে নিয়েছিলেন আলেকজান্ডার ম্যাকুইনের ক্লাচেস। গাউনের সঙ্গে সেজেছিলেন মানানসই জুয়েলারিতে। ডিজাইনার পোশাকে মোহময়ী রূপে ধরা দিলেন নায়িকা। তাঁর রূপের ছটায় নেট দুনিয়ায় ঝড় উঠেছে।

অন্য খবর দেখুন