মায়ের বিয়ের শাড়িতে অপরূপা জয়া

কলকাতা: চিরকাল স্মৃতি আঁকড়ে ধরতে ভালোবাসেন জয়া আহসান (Jaya Ahsan)। পরিবারের মানুষের সঙ্গে মিশে থাকতে চান। এবার ৪৫ বছরের পুরনো মায়ের বিয়ের শাড়িতে ধরা দিলেন জয়া। মায়ের বিয়ের বেনারসিতে সাজলেন অভিনেত্রী জয়া আহসান। সোশ্যাল মিডিয়ায় শেয়ার করে নিয়েছেন সেই সমস্ত ছবি। চোখ রাখব সেই ছবিতে

মায়ের বিয়ের বেনারসিতে সাজলেন অভিনেত্রী জয়া আহসান। ছবিগুলোতে যে দুটো শাড়ি দেখা যাচ্ছে, সেগুলোর বয়স ৪৫ বছর; আসলে এগুলো আমার মায়ের বিয়ের শাড়ি । একটা বিয়ের, একটা বৌভাতের। বাবা কিনে নিয়ে গেছিলেন কলকাতা থেকেই । সোনার সুতোয় কাজ করা এক চিরন্তন রূপকথা, এখনও ঠিক যেন নতুন নতুন বিবাহের গন্ধে ভরপুর ।

আরও পড়ুন:শুরু হল কৌশিক গঙ্গোপাধ্যায়ের নতুন ছবি ‘ওয়েটিং রুম’-এর শুটিং

এই দুটো শাড়ি নিয়ে সেই কিশোরি বেলা থেকে আমরা দুই বোন কি কাড়াকাড়ি টাই না করেছি! বিবাদ হোক বা খুনসুটি যাই বলি না কেন, সেটা হতো কে কোনটা নেবে তাই নিয়ে! আমি বলতাম নীল টা আমার, বোনের পছন্দ ছিল টুকটুকে লাল টা! কখনও কখনও কিশোরি খেয়ালে পছন্দ যে ওলোট পালট হতো না তা নয়, পরে বুঝেছি এই দুটো শাড়ি-ই আমাদের কাছে অমূল্য সম্পদের মতো, আর তাতেই এত টান ।

মৌসুমী ভৌমিকের গানের সেই যে মরমী লাইনটা, “কিছু ফেলতে পারি না” আমার হয়েছে সেই অবস্থা। সব কিছুর উপরেই স্নেহ, একটা অদ্ভুত মায়া। আমার মায়ের যত পুরাতন শাড়ি, মায়ের বিয়ের শাড়ি, আমার জন্মের আগে মায়ের স্বাদ ভক্ষণের শাড়ি সব রয়ে গেছে আমার কাছে। আলমারির যত্নে, ন্যাপথলিনের রূপকথায় আত্মকথার ইতিহাস। আর আমার মাতৃতান্ত্রিক শ্রদ্ধাজ্ঞাপন মাত্র।’

অন্য খবর দেখুন